Uoverensstemmelser mellem en taxachauffør og en kunde førte til trusler, der fik chaufføren til at flygte ud af bilen.

En taxachauffør måtte onsdag flygte ud af sin bil på Søndergade i Frederikshavn. Forinden havde taxachaufføren haft en kunde med i bilen, og der var opstået en kontrovers mellem kunden og chaufføren. Uoverensstemmelsen havde tilsyneladende gjort den kvindelige kunde så sur, at hun måtte ty til trusler. Det skriver Nordjyllands Politi i døgnrapporten. På grund af truslerne måtte taxachaufføren altså tage flugten. Truslerne fra kunden fortsatte efterfølgende, idet den kvindelige kunde nu gjorde udtryk for, at hun ville stikke af med bilen. Inden det gik så galt, nåede Politiet imidlertid at ankomme til stedet. Her skulle patruljen forsøge at bilægge striden, og det endte med, at kvinden blev anholdt. Hun kan nu se frem til en sigtelse for overtrædelse af Ordensbekendtgørelsen og for at bruge fornærmelig tale over for politiet.